**Susitarimas dėl dalies darbuotojo darbo atlikimo nuotoliniu būdu**

2020 m. \_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_\_\_\_\_\_\_\_\_

**VŠĮ Vilniaus universitetas**, įmonės kodas 211950810, registruotas LR juridinių asmenų registre adresu Universiteto 3, Vilnius, LT-01513, toliau -„Darbdavys“

ir

**Vardenis Pavardenis**, dirbantis Vilniaus universiteto *Padalinyje x pareigose*, toliau – „Darbuotojas“,

toliau kiekvienas atskirai gali būti vadinami ir „Šalimi“, o abu kartu – „Šalimis“.

 Šalys, atsižvelgdamos į *darbo sutarties sudarymo data* tarp Šalių sudarytą darbo sutartį Nr. xxxxx bei įgyvendindamos Lietuvos Respublikos darbo kodekso 52 straipsnyje įtvirtintą galimybę darbuotojui dirbti nuotolinį darbą (toliau – darbas nuotoliniu būdu), sudaro šį susitarimą dėl dalies darbuotojo darbo atlikimo nuotoliniu būdu (toliau – „Susitarimas“):

1. Darbo nuotoliniu būdu laikas.
	1. Kiekvienos darbo savaitės ***(nurodyti savaitės dienas)*** Darbuotojas atliks jo pareigybės aprašyme numatytas darbo funkcijas nuotoliniu būdu esant žemiau aptartomis sąlygoms.
	2. ***(nurodyti tas pačias savaitės dienas)***, kurie yra įstatymų nustatyta tvarka laikytini švenčių dienomis, darbas nuotoliniu būdu neatliekamas.
2. Darbo vieta ir darbo priemonės.
	1. Šalys susitaria, kad Darbuotojas nuotoliniu būdu dirbs jo nuolatinėse gyvenamosiose patalpose ***(nurodyti adresą).*** Šalys susitaria, kad Darbuotojas prisiima pilną atsakomybę dėl patalpų, kuriose bus atliekamas darbas nuotoliniu būdu, tinkamumo Darbuotojo funkcijoms kokybiškai atlikti, turi šiam darbui tinkamą darbo vietą ir laikosi darbuotojų saugos ir sveikatos teisės aktų reikalavimų.
	2. Šalys susitaria, kad Darbuotojas dirbti nuotoliniu būdu gali tik tokiose patalpose, kuriose yra nuolat tinkamai veikiantis interneto ryšys, kuriuo Darbuotojas gali naudotis.
	3. Šalys susitaria, kad dirbdamas nuotoliniu būdu Darbuotojas naudosis jam nuosavybės teise priklausančiu/darbdavio išduotu ***(nurodyti kompiuterio modelį)*** kompiuteriu, turinčiu antivirusinę apsaugą, tinkamai ir pakankamai užtikrinančią kompiuterio apsaugą nuo išorinių grėsmių. Kilus įtarimams dėl Darbuotojo naudojamo kompiuterio atitikties šio punkto reikalavimams, Darbdavys turi teisę vienašališkai nutraukti šį susitarimą. Tokiu atveju Darbuotojas privalo ne vėliau kaip kitą darbo dieną atvykti į savo darbo vietą ir pateikti savo kompiuterį Darbdavio patikrai. Šalys taip pat susitaria, kad Darbuotojas, savo nuožiūra pakeisdamas dirbant nuotoliniu būdu naudojamą asmeninį kompiuterį, atitinkamai suderins tai su Darbdaviu.
	4. Šalys susitaria, kad dirbdamas nuotoliniu būdu Darbuotojas naudosis jam priklausančiu / tarnybiniu mobiliuoju telefonu ***(nurodyti telefono numerį***), kuris susietas su jo darbo telefonu Nr. **xxxxxxxxx** ir užtikrins, kad Darbdavys galėtų su juo susisiekti nurodytu mobilaus telefono numeriu visą darbo nuotoliniu būdu laiką.
	5. Tais atvejais, kai nėra galimybių atlikti darbą nuotoliniu būdu šio Susitarimo 2.1 – 2.4 punktuose numatytomis sąlygomis, Darbuotojas turi nedelsiant informuoti apie tai savo tiesioginį vadovą bei atvykti į savo darbo vietą, kurioje jis įprastai atlieka darbo funkcijas.
	6. Šalys susitaria, kad dirbant nuotoliniu būdu Darbuotojo naudojamos darbo priemonės bus valdomos teisėtai, papildoma kompensacija už šių darbo priemonių naudojimą nebus mokama.
3. Darbo užduočių Darbuotojui skyrimas ir atsiskaitymas už jas

3.1. Darbo užduotis, kurias Darbuotojas atlieka nuotolinio darbo metu, Darbuotojo tiesioginis vadovas suformuluoja ir pateikia Darbuotojo tarnybinio elektroninio pašto adresu. Darbuotojas, dirbdamas nuotoliniu būdu privalo būti nuolat prisijungęs prie savo tarnybinio elektroninio pašto.

3.2. Darbuotojas atsiskaito tiesioginiam vadovui dėl įvykdytų užduočių tarnybiniu elektroniniu paštu arba kitu būdu atvykęs artimiausią darbo dieną į savo darbo vietą, atsižvelgdamas į nustatytus užduočių įvykdymo terminus. Darbuotojas gali atsiskaityti ir telefonu, jei tai bus priimtina tiesioginiam vadovui.

1. Konfidencialumas ir saugos reikalavimai:

4.1. Šalys susitaria, kad Darbuotojo nuotolinio darbo metu gaunama informacija, darbinės užduotys ir kitoks susižinojimas su Darbdaviu yra laikoma konfidencialia informacija ir negali būti atskleista tretiesiems asmenims.

4.2. Darbuotojas įsipareigoja nesuteikti prieigos prie savo kompiuterio kitiems asmenims tuo metu, kai jis dirba nuotoliniu būdu, saugoti ir neatskleisti informacijos apie savo prisijungimo duomenis (vartotojo vardo, slaptažodžių), kuriais Darbuotojas naudojasi dirbdamas nuotoliniu būdu Darbdavio informacinėse sistemose. Prieiga prie informacijos, kuri susijusi su Darbuotojo nuotoliniu būdu vykdomomis užduotimis, privalo būti laikoma atskirose elektroninėse bylose, prieiga prie kurių privalo būti apsaugota slaptažodžiu.

4.3. Darbuotojas įsipareigoja saugoti, neatskleisti bei nesudaryti galimybės tretiesiems asmenims sužinoti jokių duomenų, įskaitant ir asmens duomenis, kuriuos Darbuotojas tvarko dirbdamas nuotoliniu būdu.

4.4. Darbuotojas supranta, kad pažeidęs šio skirsnio nuostatas jis atsako Lietuvos Respublikos įstatymų nustatyta tvarka.

1. Susitarimo galiojimas
	1. Susitarimas sudaromas terminuotam laikotarpiui iki xxx m. mėn. d.
	2. Susitarimas sudaromas tik Darbuotojo Vilniaus universiteto *Padalinio pareigų* atžvilgiu ir negalioja kitiems susitarimams tarp Šalių dėl papildomo darbo, jei tokie susitarimai būtų sudaryti ateityje.
	3. Susitarimas pasibaigia nutrūkus darbo santykiams tarp Šalių.
	4. Susitarimas gali būti nutraukiamas vienašališkai Darbuotojo iniciatyva įspėjus Darbdavį raštu ne vėliau kaip prieš penkias darbo dienas.
	5. Susitarimas gali būti nutraukiamas vienašališkai Darbdavio iniciatyva įspėjus Darbuotoją raštu ne vėliau kaip prieš penkias darbo dienas jeigu:
		1. Darbuotojas nevykdo šiuo Susitarimu prisiimtų įsipareigojimų dėl kompiuterinės įrangos apsaugos ir per Darbdavio ar jo įgalioto asmens nustatytą protingą laiką nepašalino šių trūkumų ar nepateikė naudojamų darbo priemonių darbdavio patikrai;
		2. Darbuotojas pateikė neteisingą (melagingą) informaciją, turėjusią įtakos šio Susitarimo sudarymo faktui ar šio Susitarimo nustatyta tvarka nepranešė Darbdaviui apie pasikeitusias aplinkybes, numatytas šio Susitarimo 7.2. punkte;
		3. Pasikeičia Darbuotojo atliekamo darbo pobūdis ar pakeičiama darbo organizavimo forma ir dėl šių pokyčių dalies darbo atlikimas nuotoliniu būdu tampa neįmanomas ar sunkiai įgyvendinamas ar per dideles sąnaudas Darbdaviui kainuojantis.
		4. Darbuotojas, dirbdamas nuotoliniu būdu nesilaiko darbo užduočių įvykdymo terminų.
	6. Šio Susitarimo nutraukimas neužkerta kelio Šalių deryboms dėl analogiško susitarimo sudarymo ateityje, jei toks susitarimas pagal derybų metu esamas aplinkybes yra galimas ir priimtinas abiems Šalims.
2. Pranešimai
	1. Bet kokie Šalių pranešimai, susiję su tinkamu šio Susitarimo vykdymu, siunčiami elektroniniu paštu ar raštu darbo dienomis Darbdavio nustatytomis darbo valandomis. Pranešimai, išsiųsti ne darbo dienomis ar po Darbuotojo darbo valandų, laikomi gauti sekančią darbo dieną, kuri bus po to, kai pranešimas buvo išsiųstas.
	2. Bet kokie Darbdavio ar jo įgalioto asmens pranešimai siunčiami Darbuotojo elektroninio pašto adresu vardenis.pavardenis@cr.vu.lt
	3. Bet kokie Darbuotojo pranešimai, susiję su Darbuotojo darbo atlikimu nuotoliniu būdu, siunčiami Darbuotojo tiesioginiam vadovui. Kiti darbuotojo pranešimai, susiję su šio Susitarimo vykdymu siunčiami elektroninio pašto adresu zis.admin@cr.vu.lt.
3. Baigiamosios nuostatos
	1. Šalys vykdys šį Susitarimą besivadovaudamos abipusio interesų gerbimo principu.
	2. Darbuotojas, pasirašydamas šį Susitarimą, patvirtina, kad jo prašymas atitinka Lietuvos Respublikos darbo kodekso 52 str. 2 d. nustatytas sąlygas, kuomet Darbdavys privalo tenkinti Darbuotojo prašymą dalį darbuotojo darbo atlikti nuotoliniu būdu.
	3. Darbuotojas nedelsiant, bet ne vėliau kaip per dvi darbo dienas, privalo pranešti Darbdaviui apie pasikeitusias aplinkybes, turėjusias lemiamos įtakos šio susitarimo sudarymui arba išnyksta Lietuvos Respublikos darbo kodekso 52 str. 2 d. nustatytos sąlygos, kuomet Darbdavys privalo tenkinti Darbuotojo prašymą dalį darbuotojo darbo atlikti nuotoliniu būdu. Šios pareigos neatlikimas bus laikomas šiurkščiu darbo pareigų pažeidimu.
	4. Nuotoliniu būdu atliekamo darbo laikas žymimas įprastine tvarka darbo laiko apskaitos žiniaraščiuose.
	5. Šis Susitarimas pildomas ar keičiamas rašytiniu Šalių susitarimu.
	6. Šis Susitarimas sudarytas dviem egzemplioriais, po vieną kiekvienai Šaliai.

|  |  |
| --- | --- |
| ***Darbdavys:***Vilniaus universitetasUniversiteto g. 3, 01513 VilniusĮmonės kodas 211950810Tel.: 268 70 00Faks.: 268 70 09Žmogiškųjų išteklių skyriaus vadovėJudita Barkauskienė\_\_\_\_\_\_\_\_\_\_\_\_\_\_\_\_\_\_\_\_\_(parašas) | ***Darbuotojas:*****Vardenis Pavardenis** ***(nurodyti adresą)******(nurodyti telefoną)***El. paštas: vardenis.pavardenis@cr.vu.lt\_\_\_\_\_\_\_\_\_\_\_\_\_\_\_\_\_\_\_ (parašas) |